KLASA:

 URBROJ:

 DODATNA DOKUMENTACIJA UZ POZIV NA NADMETANJE

OGRANIČENI POSTUPAK JAVNE NABAVE

ZAŠTITARSKIH USLUGA

Evidencijski broj nabave

X/2016

Zagreb, listopad 2016. godine

**Sadržaj**

[1. Podaci o Naručitelju 4](#_Toc465426891)

[2. Podaci o osobi zaduženoj za komunikaciju s gospodarskim subjektima 4](#_Toc465426892)

[3. Podaci o gospodarskim subjektima s kojima je Naručitelj u sukobu interesa 4](#_Toc465426893)

[4. Podaci o postupku javne nabave 4](#_Toc465426894)

[5. Opis predmeta nabave 5](#_Toc465426895)

[5.1. Usluga tjelesne zaštite osoba i imovine 6](#_Toc465426896)

[5.2. Usluga nadzora nad instaliranim sustavima tehničke zaštite 6](#_Toc465426897)

[5.3. Usluga provođenja postupka utvrđivanja alkoholiziranosti zaposlenika 7](#_Toc465426898)

[6. Oznaka i opis grupa predmeta nabave 7](#_Toc465426899)

[7. Količina predmeta nabave 8](#_Toc465426900)

[8. Tehničke specifikacije predmeta nabave 8](#_Toc465426901)

[9. Troškovnik 8](#_Toc465426902)

[10. Mjesto pružanja usluga 8](#_Toc465426903)

[11. Rok pružanja usluga 10](#_Toc465426904)

[12. Razlozi isključenja natjecatelja 10](#_Toc465426905)

[13. Uvjeti sposobnosti gospodarskih subjekata 12](#_Toc465426906)

[13.1. Uvjeti pravne i poslovne sposobnosti 12](#_Toc465426907)

[13.1.1. Dokaz pravne sposobnosti 12](#_Toc465426908)

[13.1.2. Dokaz poslovne sposobnosti 12](#_Toc465426909)

[13.2. Uvjeti financijske sposobnosti 13](#_Toc465426910)

[13.3. Uvjeti tehničke i stručne sposobnosti 13](#_Toc465426911)

[14. Pravila dostavljanja dokumenata 18](#_Toc465426912)

[15. Odredbe koje se odnose na zajednicu natjecatelja 19](#_Toc465426913)

[16. Odredbe koje se odnose na podizvoditelje 20](#_Toc465426914)

[17. Sadržaj i način izrade zahtjeva za sudjelovanje 20](#_Toc465426915)

[18. Način dostave zahtjeva za sudjelovanje 20](#_Toc465426916)

[19. Način dostave dokumenata koji su zajednički za više grupa predmeta nabave 21](#_Toc465426917)

[20. Dopustivost alternativnih ponuda 22](#_Toc465426918)

[21. Kriteriji za odabir ponude 22](#_Toc465426919)

[22. Jezik i pismo zahtjeva za sudjelovanje 22](#_Toc465426920)

[23. Tajnost dokumentacije gospodarskih subjekata 22](#_Toc465426921)

[24. Dokumenti koji će se tražiti u drugom stupnju ograničenog postupka javne nabave: 22](#_Toc465426922)

[25.1. Jamstvo za ozbiljnost ponude 22](#_Toc465426923)

[25.2. Jamstvo za izvršavanje okvirnog sporazuma 22](#_Toc465426924)

[25.3. Izjava o jamstvu o osiguranju za pokriće odgovornosti iz djelatnosti 23](#_Toc465426925)

[25. Dokumenti koji će se tražiti po sklopljenom okvirnom sporazumu, a prije sklapanja pojedinačnih ugovora 23](#_Toc465426926)

[26. Datum, vrijeme i mjesto dostave zahtjeva za sudjelovanje i otvaranja zahtjeva za sudjelovanje 23](#_Toc465426927)

[27. Dokumenti koji će se nakon završetka postupka nabave vratiti natjecateljima 23](#_Toc465426928)

[28. Pojašnjenje i upotpunjavanje dokumenata 24](#_Toc465426929)

[29. Provjera natjecatelja 24](#_Toc465426930)

[30. Rok za donošenje odluke o nedopustivosti 24](#_Toc465426931)

[31. Rok, način i uvjeti plaćanja 24](#_Toc465426932)

[32. Ispravak i/ili izmjena i traženje objašnjenja 24](#_Toc465426933)

[33. Bitni uvjetni okvirnog sporazuma 25](#_Toc465426934)

[34. Pouka o pravnom lijeku 26](#_Toc465426935)

[***PRILOG I. Izjava o nekažnjavanju*** 28](#_Toc465426936)

**ESPD obrazac** *nalazi se u zasebnom dokumentu, u Prilogu II. i sastavni je dio Dodatne dokumentacije uz Poziv na nadmetanje.*

# Podaci o Naručitelju

Naručitelj: **Republika Hrvatska, Središnji državni ured za središnju javnu nabavu**

Adresa: Ulica Ivana Dežmana 6/II, 10000 Zagreb;

OIB: 17683204722

Telefon: 01/4599-831

Telefaks: 01/4599-844

URL: <http://www.sredisnjanabava.hr/>

e-adresa: info@sredisnjanabava.hr

Temeljem Zakona o javnoj nabavi („Narodne novine“, broj 90/11., 83/13. i 143/13., 13/14. – Odluka Ustavnog suda Republike Hrvatske, u daljnjem tekstu: Zakon o javnoj nabavi), članka 27. Zakona o ustrojstvu i djelokrugu ministarstava i drugih središnjih tijela državne uprave („Narodne novine“, broj 93/16.), članka 12. Uredbe o unutarnjem ustrojstvu Državnog ureda za središnju javnu nabavu („Narodne novine“, broj 3/15.) i Odluke o nabavnim kategorijama („Narodne Novine“, broj 64/16.), Središnji državni ured za središnju javnu nabavu (u daljnjem tekstu: Naručitelj) provodi ograničeni postupak javne nabave zaštitarskih usluga za obveznike središnje javne nabave (u nastavku: Korisnik/Korisnici).

Promjena naziva Korisnika ili promjena sjedišta Korisnika nemaju utjecaja na prava i obveze Korisnika i odabranog ponuditelja određene okvirnim sporazumom, odnosno pojedinačnim ugovorom o javnoj nabavi tog Korisnika sklopljenog s odabranim ponuditeljem.

U slučaju ukidanja, pripajanja, preustroja Korisnika odnosno drugih sličnih situacija, određenih zakonom ili drugim propisima u kojima dolazi do promjene u djelokrugu rada i nadležnosti Korisnika, sva prava i obveze Korisnika vezana uz ovaj predmet nabave i sklopljeni okvirni sporazum, odnosno ugovor o javnoj nabavi, prelaze na pravnog sljednika ili sljednike sukladno njihovom međusobnom sporazumu.

# Podaci o osobi zaduženoj za komunikaciju s gospodarskim subjektima

Kontakt osoba: Natalija Horvatin Prelčec

Telefon: 01/4599-831

Telefax: 01/4599-844

e-adresa: pisarnica@sredisnjanabava.hr

Sve upite i pojašnjenja vezano uz postupak javne nabave preporučeno je dostavljati elektroničkom poštom na navedenu adresu elektroničke pošte.

# Podaci o gospodarskim subjektima s kojima je Naručitelj u sukobu interesa

Ne postoje gospodarski subjekti s kojima Naručitelj ne smije sklapati ugovore o javnoj nabavi.

# Podaci o postupku javne nabave

Evidencijski broj postupka javne nabave: X/2016.

Vrsta postupka javne nabave: ograničeni postupak temeljem članka 25. i 32. Zakona o javnoj nabavi.

Postupak nabave provodi se u dva stupnja.

U prvom stupnju utvrdit će se postoje li razlozi isključenja kao i sposobnost natjecatelja, a sve sukladno ovoj Dokumentaciji i Zakonu o javnoj nabavi.

U drugom stupnju svim odabranim natjecateljima koji su u prvom stupnju dostavili zahtjev za sudjelovanje, uputit će se pisani zahtjev za dostavu ponude.

Procijenjena vrijednost nabave: **29.522.000,00 kn**, za dvogodišnje razdoblje.

Procijenjena vrijednost po grupama za dvogodišnje razdoblje:

1. Grupa - 12.150.000,00 kn,
2. Grupa - 4.125.000,00 kn,
3. Grupa - 3.932.000,00 kn,
4. Grupa - 5.626.000,00 kn,
5. Grupa - 3.689.000,00 kn.

Vrsta ugovora o javnoj nabavi: ugovor o javnoj nabavi usluga.

Temeljem provedenog postupka sklapa se okvirni sporazum s jednim gospodarskim subjektom na razdoblje od 2 (dvije) godine, u skladu s člankom 39. stavkom 1. Zakona o javnoj nabavi.

Elektronička dražba se neće provoditi.

*Dostava zahtjeva za sudjelovanje u elektroničkom obliku je obvezna*, sukladno članku 42. Zakona o izmjenama i dopunama Zakona o javnoj nabavi („Narodne Novine“, broj 83/13.). Središnji državni ured za središnju javnu nabavu je od 01. siječnja 2015. godine obvezan odrediti elektroničku dostavu u postupcima javne nabave.

Naručitelj otklanja svaku odgovornost vezanu uz mogući neispravan rad Elektroničkog oglasnika javne nabave Republike Hrvatske (u daljnjem tekstu: Elektronički oglasnik javne nabave), zastoj u radu Elektroničkog oglasnika javne nabave ili nemogućnost zainteresiranoga gospodarskog subjekta da zahtjev za sudjelovanje u elektroničkom obliku dostavi u danome roku putem Elektroničkog oglasnika javne nabave.

U slučaju nedostupnosti Elektroničkog oglasnika javne nabave, Naručitelj će postupiti u skladu s Naputkom o postupanju u postupcima javne nabave u slučaju nedostupnosti Elektroničkog oglasnika javne nabave Republike Hrvatske („Narodne Novine“, broj 88/16.).

# Opis predmeta nabave

Predmet nabave je pružanje zaštitarskih usluga.

CPV oznaka i naziv: 79700000- istražiteljske usluge i usluge na području sigurnosti, usluge nadzora alarmnih uređaja, čuvarske službe, i usluge nadzora.

Predmet nabave u ovom postupku obuhvaća sljedeće:

# Usluga tjelesne zaštite osoba i imovine

1. Redovne zaštitarske usluge tjelesne zaštite:
	* kontrola ulaza i izlaza osoba (zaposlenika, stranaka, vanjskih izvoditelja radova, dobavljača, servisera) u/iz štićenih objekata/prostora i vozila,
	* kontrola ulaza i izlaza vozila u/iz štićenog objekta/prostora,
	* utvrđivanje identiteta osoba van radnog vremena i vikendom koje ulaze odnosno izlaze u/iz štićene objekte ili prostore te vođenje propisane evidencije,
	* sprječavanje ulaska osoba koju zaposlenik iz bilo kojeg razloga ne želi primiti,
	* izdavanje službenih ključeva uz vođenje propisanih evidencija,
	* udaljavanje osoba koje remete propisani red i mir iz objekta ili prostora kojeg se štiti,
	* sprječavanje pristupa neovlaštenim osobama štićenom objektu ili prostoru,
	* zadržavanje osobe koja je u objektima ili prostorima koji se čuvaju, zatečene u činjenju kaznenog dijela i izručiti je policiji,
	* sprječavanje i otkrivanje štetne pojave i protupravne radnje koje bi mogle ugroziti osobe i imovinu koja je predmet zaštite te poduzimanje mjera zaštite radi otklanjanja istih,
	* rad na telefonskoj centrali van radnog vremena Naručitelja i vikendom (prespajanje telefonskih poziva na centrali, telefonska najava stranaka),
	* kontrola ispravnosti objekta i okoliša,
	* obilazak objekta van radnog vremena Naručitelja u pravilnim vremenskim razmacima radi utvrđivanja ispravnosti stanja u objektu (kontrola prozora, električnih vodova, kanala, vodovodnih prostora-okoliša) sukladno uputama i procedurama za rad zaštitara,
	* nadzor nad instaliranim sustavima tehničke zaštite, video nadzora, vatrodojave ukoliko su isti instalirani,
	* pružanje zaštitarskih usluga tjelesne zaštite na pet (5) lokacija na području grada Zagreba, u grupama 1. (dvije lokacije) i 2. (tri lokacije), uz korištenje vatrenog oružja, a sukladno članku 12. Zakona o privatnoj zaštiti („Narodne novine“, br. 68/03., 31/10. i 139/10., u daljnjem tekstu: Zakon o privatnoj zaštiti),
	* ostali zaštitarski poslovi sukladno Zakonu o privatnoj zaštiti i uputama Korisnika.
2. Izvanredne i povremene usluge tjelesne zaštite:
* osiguranje povremenih događanja (broj radnih mjesta i raspored rada zaposlenika pružatelja usluge sukladno pisanom zahtjevu Naručitelja).

# Usluga nadzora nad instaliranim sustavima tehničke zaštite

1. 24-satni nadzor nad sustavom tehničke zaštite Korisnika što podrazumijeva neprekidno praćenje od 00-24 sata svih događanja na sustavima zaštite kao što su:
* uključenje/isključenje sustava tehničke zaštite od strane svakog pojedinog Korisnika koji posjeduje šifru za korištenje sustavom, a koju šifru određuje Korisnik te ista nije poznata pružatelju usluga,
* dojava svih vrsta alarma s točnom lokacijom pokušaja provale na objektu, pokušaja sabotaže na sustavu (neovlašteno otvaranje elemenata sustava, prekidanje instalacijskih veza između elemenata sustava s protuprovalnom centralom),
* nestanak i povratak mrežnog ili rezervnog napajanja,
* praćenje jednom u 24 sata periodičkih testova koji prikazuju trenutnu prisutnost telefonske linije.

b)  usluga intervencije po dojavnom signalu alarma sa sustava tehničke zaštite što podrazumijeva, odmah po zaprimanju svake alarmne dojave slanje naoružane ophodnje na objekt Korisnika te u slučaju potrebe obavještavanje o istom osobe za kontakt Korisnika, najbliže policijske postaje, hitne pomoći, javne vatrogasne postrojbe i/ili druge službe.

# Usluga provođenja postupka utvrđivanja alkoholiziranosti zaposlenika

* provođenje postupka utvrđivanja alkoholiziranosti zaposlenika na zahtjev Korisnika na lokacijama na području grada Zagreba, korištenjem alkometra, koju obavlja za to osposobljena i ovlaštena osoba koja posjeduje Uvjerenje o osposobljenosti za utvrđivanje alkoholiziranosti radnika na radu, izdano od strane ovlaštene ustanove,
* provođenje mjera sukladno uputama Naručitelja u skladu s člankom 58. i 59. Zakona o zaštiti na radu („Narodne novine“, broj 71/14., 118/14. i 154/14., u daljnjem tekstu: Zakon o zaštiti na radu),
* izrada pisanih izvješća o svakoj provedenoj kontroli alkoholiziranosti te dostava istih Korisniku,
* aparat za utvrđivanje alkoholiziranosti osigurava pružatelj usluge.

# Oznaka i opis grupa predmeta nabave

Predmet nabave podijeljen je prema Korisnicima, vrstama usluga i lokacijama na pet (5) niže navedenih grupa.

1. grupa za Korisnike 1- Ministarstvo financija, Ministarstvo financija-Porezna uprava, Ministarstvo financija-Carinska uprava
2. grupa za Korisnike 2 - Ministarstvo uprave, Ministarstvo regionalnoga razvoja i fondova Europske unije, Ministarstvo zdravstva, Središnji državni ured za Hrvate izvan Republike Hrvatske, Državni hidrometeorološki zavod, Državna uprava za zaštitu i spašavanje
3. grupa za Korisnike 3 - Ministarstvo rada i mirovinskoga sustava, Središnji državni ured za upravljanje državnom imovinom, Središnji državni ured za središnju javnu nabavu, Državna geodetska uprava, Ministarstvo graditeljstva i prostornog uređenja, Ministarstvo kulture
4. grupa za Korisnike 4 - Ministarstvo mora, prometa i infrastrukture, Ministarstvo turizma, Ministarstvo hrvatskih branitelja, Ministarstvo za demografiju, obitelj, mlade i socijalnu politiku, Središnji državni ured za obnovu i stambeno zbrinjavanje, Državni zavod za mjeriteljstvo, Državni zavod za statistiku, Državni zavod za radiološku i nuklearnu sigurnost
5. grupa za Korisnike 5 - Ministarstvo znanosti i obrazovanja

|  |  |
| --- | --- |
| **Naziv grupe** | **Opis usluge po grupama** |
| 1. grupa za Korisnike 1
 | Tjelesna zaštita i nadzor uz intervenciju na lokacijama na području Republike Hrvatske te utvrđivanje alkoholiziranosti na lokacijama u Zagrebu  |
| 2. grupa za Korisnike 2 | Tjelesna zaštita i utvrđivanje alkoholiziranosti na lokacijama u Zagrebu |
| 3. grupa za Korisnike 3 | Tjelesna zaštita i nadzor uz intervenciju na lokacijama na području Republike Hrvatske |
| 4. grupa za Korisnike 4 | Tjelesna zaštita i nadzor uz intervenciju te utvrđivanje alkoholiziranosti na lokacijama u Zagrebu  |
| 5. grupa za Korisnike 5 | Tjelesna zaštita na lokacijama u Zagrebu |

Sukladno članku 79. stavku 3. Zakona o javnoj nabavi, natjecatelj može podnijeti zahtjev za sudjelovanje za jednu, više ili sve grupe predmeta nabave.

Natjecatelj za svaku grupu može dostaviti samo jedan zahtjev za sudjelovanje. Natjecatelju koji dostavi dva ili više zahtjeva za sudjelovanje u kojima je natjecatelj i/ili član zajednice natjecatelja za istu grupu bit će odbijeni svi njegovi zahtjevi za sudjelovanje za tu grupu sukladno članku 93. stavku 1. točka 13. Zakona o javnoj nabavi.

# Količina predmeta nabave

#

Sukladno članku 5. stavku 1. Uredbe o načinu izrade i postupanje s dokumentacijom za nadmetanje i ponudama („Narodne novine“, broj 10/12.) u predmetnom postupku količine će biti okvirne s obzirom da se zbog prirode predmeta nabave ne može unaprijed odrediti točna količina. Stvarno nabavljena količina predmeta nabave na temelju sklopljenih ugovora o javnoj nabavi može biti veća ili manja od okvirne količine. Ukupna plaćanja bez PDV-a na temelju svih ugovora sklopljenih na temelju okvirnog sporazuma ne smiju prelaziti procijenjenu vrijednost nabave.

# Tehničke specifikacije predmeta nabave

Nije primjenjivo u prvom stupnju ograničenog postupka javne nabave.

# Troškovnik

Nije primjenjivo u prvom stupnju ograničenog postupka javne nabave.

#  Mjesto pružanja usluga

Lokacije pružanja usluga navedene su u tablici prema vrstama zaštitarskih usluga i Korisnicima.

|  |
| --- |
| **Tjelesna zaštita osoba i imovine** |
| Korisnici | Lokacije |
| Ministarstvo financijaMinistarstvo upraveMinistarstvo regionalnoga razvoja i fondova Europske unijeMinistarstvo mora, prometa i infrastruktureMinistarstvo graditeljstva i prostornog uređenjaMinistarstvo hrvatskih braniteljaMinistarstvo za demografiju, obitelj, mlade i socijalnu politiku Ministarstvo zdravstvaMinistarstvo znanosti i obrazovanja Ministarstvo kultureSredišnji državni ured za središnju javnu nabavuSredišnji državni ured za Hrvate izvan Republike HrvatskeSredišnji državni ured za obnovu i stambeno zbrinjavanjeDržavni hidrometeorološki zavodDržavni zavod za mjeriteljstvoDržavni zavod za statistikuDržavna uprava za zaštitu i spašavanje | Zagreb |
| Ministarstvo financija – Porezna uprava | Zagreb, Krapina, Zaprešić, Sisak, Čakovec, Daruvar, Koprivnica, Varaždin, Požega, Slavonski Brod, Vinkovci, Virovitica, Vukovar, Senj, Pazin, Labin, Poreč, Umag, Pula, Rovinj, Rijeka, Gospić,Dubrovnik, Split, Šibenik, Trogir, Zadar |
| Ministarstvo financija – Carinska uprava | Zagreb, Osijek, Rijeka, Split |
| Ministarstvo rada i mirovinskoga sustava | Zagreb, Osijek, Rijeka, Split |
| Središnji državni ured za upravljanje državnom imovinom | Zagreb, Dubrovnik |
| Državna geodetska uprava | Zagreb, Split, Zadar, Šibenik, Pula |
| **Nadzor nad instaliranim sustavom tehničke zaštite te intervencija po dojavnom signalu** |
| Korisnici | Lokacije |
| Ministarstvo mora, prometa i infrastruktureMinistarstvo hrvatskih braniteljaMinistarstvo za demografiju, obitelj, mlade i socijalnu politikeSredišnji državni ured za središnju javnu nabavuSredišnji državni ured za obnovu i stambeno zbrinjavanjeDržavni zavod za mjeriteljstvoDržavni zavod za statistikuDržavna uprava za radiološku i nuklearnu sigurnost | Zagreb |
| Ministarstvo financija  | Zagreb, Osijek, Rijeka |
| Ministarstvo financija – Porezna uprava | Zagreb, Varaždin, Dubrovnik, Zadar, Pag |
| Ministarstvo financija – Carinska uprava | Zagreb, Osijek |
| Ministarstvo graditeljstva i prostornog uređenja | Zagreb, Split, Pazin |
| Ministarstvo kulture | Zagreb, Požega, Zadar, Sisak, Trogir, Split |
| Državna geodetska uprava | Zagreb, Glina,, Split, Solin, Stari Grad na Hvaru, Pula, Požega, Šibenik, Vinkovci, Bjelovar |
| Središnji državni ured za upravljanje državnom imovinom | Zagreb, Dubrovnik |
| **Utvrđivanje alkoholiziranosti** |
| Korisnici | Lokacije |
| Ministarstvo financija – Porezna upravaMinistarstvo upraveMinistarstvo mora, prometa i infrastruktureMinistarstvo turizmaMinistarstvo za demografiju, obitelj, mladih i socijalnu politiku  | Zagreb |

Lokacije su podložne promjenama tijekom razdoblja na koje je sklopljen okvirni sporazum zbog mogućnosti preseljenja Korisnika na nove lokacije, otvaranja ili zatvaranja ureda ili ispostava i slično. Točan broj mjesta kao i točne lokacije izvršenja usluge utvrditi će se prilikom sklapanja ugovora o javnoj nabavi između odabranog ponuditelja i Korisnika.

#  Rok pružanja usluga

Okvirni sporazum sklapa se na razdoblje od 2 (dvije) godine s jednim gospodarskim subjektom.

Dinamika pružanja usluga obavljat će se sukladno iskazanim potrebama Korisnika, započevši u roku ne duljem od deset dana od dana sklapanja pojedinačnog ugovora o javnoj nabavi odnosno izdavanja narudžbenice na temelju Okvirnog sporazuma, sukcesivno prema potrebama Korisnika.

Narudžbenica ima isti učinak kao i ugovor o javnoj nabavi pod uvjetom da sadrži sve bitne sastojke ugovora.

# Razlozi isključenja natjecatelja

Naručitelj će isključiti natjecatelja iz postupka javne nabave u sljedećim slučajevima:

1. **Ako je gospodarski subjekt ili osoba ovlaštena po zakonu za zastupanje gospodarskog subjekta pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta gospodarskog subjekta ili države čiji je državljanin osoba ovlaštena po zakonu za zastupanje gospodarskog subjekta:**

a) prijevara (članak 236.), prijevara u gospodarskom poslovanju (članak 247.), primanje mita u gospodarskom poslovanju (članak 252.), davanje mita u gospodarskom poslovanju (članak 253.), zlouporaba u postupku javne nabave (članak 254.), utaja poreza ili carine (članak 256.), subvencijska prijevara (članak 258.), pranje novca (članak 265.), zlouporaba položaja i ovlasti (članak 291.), nezakonito pogodovanje (članak 292.), primanje mita (članak 293.), davanje mita (članak 294.), trgovanje utjecajem (članak 295.), davanje mita za trgovanje utjecajem (članak 296.), zločinačko udruženje (članak 328.) i počinjenje kaznenog djela u sastavu zločinačkog udruženja (članak 329.) iz Kaznenog zakona,

b) prijevara (članak 224.), pranje novca (članak 279.), prijevara u gospodarskom poslovanju (članak 293.), primanje mita u gospodarskom poslovanju (članak 294.a), davanje mita u gospodarskom poslovanju (članak 294.b), udruživanje za počinjenje kaznenih djela (članak 333.), zlouporaba položaja i ovlasti (članak 337.), zlouporaba obavljanja dužnosti državne vlasti (članak 338.), protuzakonito posredovanje (članak 343.), primanje mita (članak 347.) i davanje mita (članak 348.) iz Kaznenog zakona („Narodne novine“, broj 110/97., 27/98., 50/00., 129/00., 51/01.,111/03.,190/03., 105/04., 84/05., 71/06., 110/07., 152/08., 57/11., 77/11. i 143/12.).

Za potrebe utvrđivanja navedenih okolnosti gospodarski subjekt dužan je u zahtjevu za sudjelovanje dostaviti izjavu. Izjavu daje osoba po zakonu ovlaštena za zastupanje gospodarskog subjekta. Izjava ne smije biti starija od tri (3) mjeseca računajući od dana slanja poziva na nadmetanje u Elektronički oglasnik javne nabave Republike Hrvatske.

Naručitelj zadržava pravo da tijekom postupka javne nabave radi provjere gore navedenih okolnosti od tijela nadležnog za vođenje kaznene evidencije i razmjenu tih podataka s drugim državama za bilo kojeg natjecatelja ili osobu po zakonu ovlaštenu za zastupanje gospodarskog subjekta zatraži izdavanje potvrde o činjenicama o kojima to tijelo vodi službenu evidenciju. Ako nije u mogućnosti pribaviti navedenu potvrdu, Naručitelj može od natjecatelja zatražiti da u primjerenom roku dostavi važeći:

1. dokument tijela nadležnog za vođenje kaznene evidencije države sjedišta gospodarskog subjekta, odnosno države čiji je državljanin osoba ovlaštena po zakonu za zastupanje gospodarskog subjekta ili,
2. jednakovrijedni dokument koji izdaje nadležno sudsko ili upravno tijelo u državi sjedišta gospodarskog subjekta, odnosno u državi čiji je državljanin osoba ovlaštena po zakonu za zastupanje gospodarskog subjekta ako se ne izdaje dokument iz kaznene evidencije naveden u točki a) ili,
3. izjavu pod prisegom ili odgovarajuću izjavu osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta, odnosno u državi čiji je ta osoba državljanin ili izjavu s ovjerenim potpisom kod bilježnika, ako se u državi sjedišta gospodarskog subjekta, odnosno u državi čiji je ta osoba državljanin ne izdaju dokumenti iz naprijed navedene točke a) i b) ili oni ne obuhvaćaju sva kaznena djela navedena u točki 12. A) a) i b) Dokumentacije.

Odgovarajućom izjavom smatrat će se i popunjena izjava iz Priloga I. Dodatne dokumentacije uz Poziv na nadmetanje.

1. **Ako gospodarski subjekt nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja (primjerice u postupku predstečajne nagodbe).**

Za potrebe utvrđivanja navedenih okolnosti gospodarski subjekt obvezan je u zahtjevu za sudjelovanje dostaviti:

a) potvrdu Porezne uprave o stanju duga koja ne smije biti starija od 30 (trideset) dana računajući od dana slanja poziva na nadmetanje u Elektronički oglasnik javne nabave ili,

b) važeći jednakovrijedni dokument nadležnog tijela države sjedišta gospodarskog subjekta, ako se ne izdaje potvrda Porezne uprave o stanju duga iz točke a) ili,

c) izjavu pod prisegom ili odgovarajuću izjavu osobe koja je po zakonu ovlaštena za

 zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika, koje ne smiju biti starije od 30 dana, računajući od dana slanja poziva na nadmetanje u Elektronički oglasnik javne nabave, ako se u državi sjedišta gospodarskog subjekta ne izdaje potvrda Porezne uprave iz točke a) ili jednakovrijedni dokument nadležnog tijela sjedišta gospodarskog subjekta iz točke b).

1. **Ako gospodarski subjekt dostavi lažne podatke pri dostavi dokumenata na temelju kojih se utvrđuje postoje li razlozi za isključenje te dokumenata kojima se dokazuje sposobnost gospodarskog subjekta.**

U slučaju zajednice natjecatelja, postojanje razloga isključenja utvrđuje se za sve članove zajednice natjecatelja pojedinačno.

#  Uvjeti sposobnosti gospodarskih subjekata

Gospodarski subjekti dokazuju svoju pravnu i poslovnu sposobnost, financijsku sposobnost te tehničku i stručnu sposobnost sljedećim dokazima koji se prilažu uz zahtjev za sudjelovanje:

# Uvjeti pravne i poslovne sposobnosti

Gospodarski subjekt mora dokazati svoju pravnu i poslovnu sposobnost sljedećim dokazima:

# 13.1.1. Dokaz pravne sposobnosti

Natjecatelj mora dokazati svoj **upis** u sudski, obrtni, strukovni ili drugi odgovarajući registar države sjedišta gospodarskog subjekta. Upis u registar dokazuje se odgovarajućim izvodom, a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela. Izvod ili izjava kojom se dokazuje upis u registar ne smije biti starija od tri (3) mjeseca računajući od dana slanja poziva na nadmetanje u Elektronički oglasnik javne nabave.

U slučaju zajednice natjecatelja, uvjet pravne sposobnosti utvrđuje se za sve članove zajednice natjecatelja pojedinačno.

# 13.1.2. Dokaz poslovne sposobnosti

Kako bi mogao izvršiti predmet ovog postupka javne nabave, natjecatelj mora dokazati posjedovanje važećeg ovlaštenja ili članstva za sebe i/ili za podizvoditelja.

1. Gospodarski subjekti sa sjedištem u Republici Hrvatskoj dužni su kao dokaz poslovne sposobnosti dostaviti **odobrenje** Ministarstva unutarnjih poslova Republike Hrvatske kojim se odobrava obavljanje djelatnosti privatne zaštite sukladno Zakonu o privatnoj zaštiti.

Sukladno članku 4. stavku 3. Zakona o privatnoj zaštiti, djelatnost privatne zaštite u Republici Hrvatskoj mogu obavljati pravne osobe i obrtnici država članica Europske unije i država potpisnica Ugovora o Europskom gospodarskom prostoru koji imaju odobrenje za obavljanje djelatnosti privatne zaštite izdano od države članice Europske unije, odnosno države potpisnice Ugovora o Europskom gospodarskom prostoru, sukladno važećim propisima u Republici Hrvatskoj.

1. Natjecatelj mora dostaviti i **potvrdu/uvjerenje** koje izdaje Ministarstvo unutarnjih poslova Republike Hrvatske da gospodarskom subjektu nije izdana zabrana obavljanja djelatnosti privatne zaštite do dana početka postupka javne nabave odnosno do \_\_\_\_\_\_\_\_\_\_\_\_\_ 2016. godine.

# Uvjeti financijske sposobnosti

**Za dokazivanje financijske sposobnosti natjecatelj treba dostaviti obrazac BON-2/SOL-2, dokument izdan od bankarskih ili drugih financijskih institucija, kojim se dokazuje solventnost gospodarskog subjekta.**

Traženim dokumentom natjecatelj mora dokazati da mu račun u posljednjih šest (6) mjeseci nije bio u blokadi duže od sedam (7) dana u kontinuitetu, odnosnone više od deset (10) dana sveukupno za navedeno razdoblje, čime dokazuje da ima stabilno financijsko poslovanje.

Podaci o solventnosti gospodarskog subjekta u predmetnom dokazu sposobnosti obavezno trebaju obuhvatiti dan objave poziva na nadmetanje u Elektroničkom oglasniku javne nabave.

Ako iz opravdanog razloga gospodarski subjekt nije u mogućnosti dostaviti dokument o financijskoj sposobnosti koji je Naručitelj tražio, on može dokazati financijsku sposobnost i bilo kojim drugim dokumentom, kojeg Naručitelj smatra prikladnim, a ima istu dokaznu snagu kao i traženi.

S tim u vezi, može za vrijeme roka za dostavu zahtjeva za sudjelovanje, primjenjujući odredbe Dodatne dokumentacije uz Poziv na nadmetanje koje se odnose na objašnjenja vezana uz istu, dostaviti upit Naručitelju o prihvatljivosti dokaza sposobnosti kojeg namjerava dostaviti umjesto traženog dokaza sposobnosti.

Gospodarski subjekt može se, po potrebi, u svrhu dokazivanja financijske osloniti na sposobnost drugih subjekata, bez obzira na pravnu prirodu njihova međusobna odnosa. U tom slučaju gospodarski subjekt mora dokazati Naručitelju da će imati na raspolaganju resurse nužne za izvršenje ugovora, primjerice, prihvaćanjem obveze drugih subjekata da će te resurse staviti na raspolaganje gospodarskom subjektu (primjerice izjava drugog gospodarskog subjekta, ugovor i li slično). Pod istim uvjetima, zajednica natjecatelja može se osloniti na sposobnost članova zajednice natjecatelja ili drugih subjekata.

# Uvjeti tehničke i stručne sposobnosti

1. **Popis ugovora o uslugama izvršenih u godini u kojoj je započeo postupak javne nabave i tijekom tri godine koje prethode toj godini**

Kao dokaz sposobnosti Naručitelj traži popis ugovora o izvršenim uslugama istim ili sličnim

predmetu nabave u godini u kojoj je započet postupak javne nabave i tijekom tri (3) godine koje prethode toj godini.

Popis ugovora mora sadržavati iznos, datum pružene usluge i naziv druge ugovorne strane. Ako je druga ugovorna strana Naručitelj u smislu odredaba Zakona o javnoj nabavi, popis kao dokaz o uredno pruženoj usluzi sadrži ili mu se prilaže potvrda potpisana ili izdana od Naručitelja. Ako je druga ugovorna strana privatni subjekt, popis kao dokaz o uredno pruženoj usluzi sadrži ili mu se prilaže potvrda tog subjekta, a u nedostatku iste vrijedi izjava gospodarskog subjekta uz dokaz da je potvrda zatražena. Ukoliko javni Naručitelj utvrdi da je to potrebno, može izravno od druge ugovorne strane zatražiti provjeru istinitosti potvrde.

Natjecatelj mora dostaviti za svaku grupu predmeta nabave, potvrdu ili više njih o uredno ispunjenim ugovorima istim ili sličnim predmetu nabave, čiji zbrojeni iznos (bez PDV-a) mora iznositi najmanje pola iznosa, odnosno 50% procijenjene vrijednosti grupe predmeta nabave za koju natjecatelj podnosi zahtjev za sudjelovanje.

**Potvrda o uredno ispunjenim ugovorima mora sadržavati sljedeće podatke:**

- naziv i sjedište ugovornih strana,

- predmet ugovora,

- vrijednost ugovora,

- navod o uredno ispunjenom ugovoru.

Potvrdom/ama o uredno izvršenim ugovorima natjecatelj mora dokazati da je izvršio iste ili slične ugovore, čime gospodarski subjekt dokazuje da ima potrebno iskustvo, znanje i sposobnosti te da je, s obzirom na opseg, predmet i procijenjenu vrijednost nabave, sposoban kvalitetno obavljati predmetne usluge.

Članovi zajednice natjecatelja zajednički dokazuju sposobnost iz ove točke.

1. **Popis i dopuštenje za obavljanje zaštitarskih poslova tjelesne zaštite**

U svrhu dokazivanjatehničke i stručne sposobnosti za izvršenje predmeta nabave, natjecatelj je dužan dostaviti **popis** osoba koje će imati na raspolaganju za izvršenje ugovora, a koje imaju dopuštenje za obavljanje poslova zaštitara i to, za broj zaštitara ovisno o grupi za koju podnosi zahtjev za sudjelovanje kako je navedeno u Tablici 1.

Natjecatelj koji dostavlja zahtjev za sudjelovanje za više od jedne grupe predmeta nabave dužan je dostaviti popis za svaku grupu zasebno, u broju koji je naveden Tablici 1 te ne smije navesti iste osobe u više grupa predmeta nabave.

Broj zaštitara naveden po grupama u Tablici 1 potreban je kako bi natjecatelj u svakom trenutku mogao osigurati izvršavanje usluga koje su predmet nabave, kao i zamjenu u slučaju odsutnosti zaštitara (bolovanje, razni izostanci, povećanje opsega posla i sl.) iz bilo kojeg razloga te time osigurati kontinuirano i neprekidno vršenje usluge.

Popis mora sadržavati ime i prezime osobe, navod o policijskoj upravi koja je izdala dopuštenje, broj dopuštenja i broj zaštitarske iskaznice.

**Tablica 1**

|  |  |
| --- | --- |
| **Grupa** | **Broj zaštitara za poslove tjelesne zaštite koje natjecatelj mora imati na raspolaganju po grupama** |
| 1. grupa za Korisnike 1 | 130 |
| 2. grupa za Korisnike 2 | 50 |
| 3. grupa za Korisnike 3 | 45 |
| 4. grupa za Korisnike 4 | 64 |
| 5. grupa za Korisnike 5 | 41 |

Popisu moraju biti priložene preslike važećih **dopuštenja** za obavljanje poslova zaštitara koje je izdala nadležna policijska uprava sukladno Zakonu o privatnoj zaštiti i to, za dio zaštitara navedenih u popisu, a u broju koji je navedeno u Tablici 2 ovisno o grupi za koju podnosi zahtjev za sudjelovanje.

Natjecatelj koji dostavlja zahtjev za sudjelovanje za više od jedne grupe predmeta nabave dužan je dostaviti preslike dopuštenja za svaku grupu zasebno, u broju koji je navedeno Tablici 2.

**Tablica 2**

|  |  |
| --- | --- |
| **Grupa** | **Broj zaštitara po grupama za koje je potrebno dostaviti važeća dopuštenja za obavljanje poslova zaštitara** |
| 1. grupa za Korisnike 1 | 100 |
| 2. grupa za Korisnike 2 | 38 |
| 3. grupa za Korisnike 3 | 34 |
| 4. grupa za Korisnike 4 | 49 |
| 5. grupa za Korisnike 5 | 31 |

1. **Za grupe 1., 3. i 4. - Dokaz o ustrojenim interventnim ekipama**

Interventnu ekipu čine najmanje dva (2) zaštitara

Natjecatelj mora dostaviti dokaz da ima ustrojene;

• najmanje dvije (2) interventne ekipe na području grada Zagreba za sljedeće grupe predmeta nabave:

1. grupa za Korisnike 1,

3. grupa za Korisnike 3 i

4. grupa za Korisnike 4,

• najmanje jednu (1) interventnu ekipu za ostali dio Republike Hrvatske za sljedeće grupe predmeta nabave:

1. grupa za Korisnike 1,

3. grupa za Korisnike 3.

Interventne ekipe moraju se nalaziti na području iste županije u kojoj se nalazi o objekt Korisnika koji se štiti ili na udaljenosti najviše 50 kilometara od objekta.

Iznimno, samo za lokaciju na otoku Hvaru, sukladno članku 46. Zakona o privatnoj zaštiti, interventna ekipa se može nalaziti i na većoj udaljenosti uz prethodno odobrenje policijske uprave.

Sukladno navedenom dostavljamo adrese objekata koje je potrebno štititi na lokacijama na području Republike Hrvatske:

1. grupa za Korisnike 1

• Ministarstvo financija

 ZAGREB na 3 lokacije

OSIJEK Svilajska 35

RIJEKA Fiorella la Guardia 13

• Ministarstvo financija-Porezna uprava

 ZAGREB na 1 lokaciji

VARAŽDIN Graberje 1

DUBROVNIK Vukovarska 6

ZADAR Ante Starčevića 9

PAG Branimirova obala 1

• Ministarstvo financija-Carinska uprava

OSIJEK Cara Hadrijana 11

3. grupa za Korisnike 3

• Ministarstvo graditeljstva i prostornog uređenja

 ZAGREB na 3 lokacije

SPLIT Mike Tripala 6

PAZIN Prolaz F. Matejčića 6 i 8

• Ministarstvo kulture

ZAGREB na 1 lokaciji

POŽEGA Trg Matka Peića 3,

ZADAR Ilije Smiljanića 3,

SISAK Nikole Tesle 17,

TROGIR Gradska 41/II,

SPLIT Porinova 2

• Središnji državni ured za upravljanje državnom imovinom

ZAGREB na 1 lokaciji

 DUBROVNIK Pere Čingrije 1

• Središnji državni ured za središnju javnu nabavu

ZAGREB na 1 lokaciji

• Državna geodetska uprava

ZAGREB na 1 lokaciji

GLINA Trg bana Josipa Jelačića 22

 Vukovarska 39

SPLIT Bihačka 1

SOLIN Kralja Zvonimira 81

STARI GRAD NA HVARU Zbor narodne garde 9

PULA Forum 13

POŽEGA Županijska 11/1

ŠIBENIK Kralja Zvonimira 12a

VINKOVCI Glagoljaška 27

BJELOVAR Trg Hrvatskog sokola 6

• Ministarstvo rada i mirovinskoga sustava

 nema potrebe za nadzorom samo za tjelesnom zaštitom na lokacijama

 na području Republike Hrvatske

U svrhu dokazivanjasposobnosti iz ove točke Dodatne dokumentacije natjecatelj je dužan dostaviti **popis** osoba koje imaju dopuštenje za obavljanje poslova zaštitara koji će pružati uslugu intervencije po dojavnom signalu. U ovom popisu, natjecatelj ne smije navesti osobe koje su već navedene u popisu traženom u točki 13.3.b) Dodatne dokumentacije.

Popis mora sadržavati ime i prezime osobe, navod o policijskoj upravi koja je izdala dopuštenje, broj dopuštenja i broj zaštitarske iskaznice kao i registarske oznake vozila koja će natjecatelj koristiti za intervenciju.

Popisu moraju biti priložene preslike važećih **dopuštenja** za obavljanje poslova zaštitara za sve osobe koje su navedene u popisu.

Natjecatelj koji dostavlja zahtjev za sudjelovanje za više od jedne grupe predmeta nabave za koje je potrebna intervencija na području grada Zagreba dužan je imati ustrojene po dvije (2) interventne ekipe za svaku grupu predmeta nabave.

1. **Izjave o alatima, uređajima ili tehničkoj opremi**

**• Centralni dojavni sustav -** **samo za 1. 3. i 4. grupu**

Natjecatelj je dužan priložiti **izjavu** kojom potvrđuje da ima ustrojeno 24-satno operativno dežurstvo kao stručnu i tehničku podršku neposrednim izvršiteljima zaštitarskih usluga te da Dojavni centar kojeg ima na raspolaganju podržava prijem/predaju alarmnih signala s alarmnih centrala koje se koriste u objektima Korisnika.

Sustavi tehničke zaštite koji su instalirani u objektima Korisnika:

DSC, DSC PC585, DSC-PC 1616, PARADOX SP4000, PARADOX SP7000, PARADOX MG5000, PARADOX-TIP EVO 192, PARADOX-TIP SP6000, PARADOX SP5500, SUMMIT 3208, SUMMIT GOLD-ELECTRONICS LINE, BOSCH BZ 500, BOSCH SOLUTION 16 SECURITY SYSTEM, ULTIMA proiz. BOSCH, BENTEL J424-8, IQ8CONTROL C 808003, CERBERUS proiz. SIEMENS, ADEMCO proiz. HONEYWELL SECURITY, GLOBALFIRE-TIP JUNIOR 1, PENTA PLUS proiz. ELECTRONICS LINE, GSM KOMUNIKATOR S-LINK-L proiz. HONEYWELL SECURITY, PYRONIX-TIP PCX 128, INTEGRA 32 proiz. SANTEL, GLOBALFIRE-TIP JUNIOR 1.

Natjecatelji će u 2. stupnju ovog postupka nabave imati mogućnost uvida u prostore koji se štite kao i u sustave tehničke zaštite koje Korisnici imaju instalirane.

**• Naoružana intervencija po dojavnom signalu i pružanje zaštitarskih usluge tjelesne zaštite uz korištenje vatrenog oružja**

Za pružanje usluge privatne zaštite za koje su potrebne interventne ekipe (1., 3. i 4. grupu) kako je propisano u točki 13.3.c) Dodatne dokumentacije uz Poziv na nadmetanje, potrebno je da istu obavljaju naoružani zaštitari.

Osim navedenog, za grupe 1. i 2. na ukupno pet (5) lokacija na području grada Zagreba traži se pružanje zaštitarskih usluga tjelesne zaštite uz korištenje vatrenog oružja sukladno opisu predmeta nabave iz toče 5.1.a) ove Dodatne dokumentacije.

Za potrebe izvršenja ove usluge natjecatelj smije koristiti samo oružje u svom vlasništvu, sukladno članku 12. Zakona o privatnoj zaštiti.

U svrhu dokazivanjasposobnosti iz ove točke Dodatne dokumentacije natjecatelj je dužan dostaviti **izjavu** o posjedovanju oružja. Izjava mora sadržavati ili joj mora biti priložen **popis** oružja u vlasništvu natjecatelja te preslike **odobrenja** za držanje oružja izdanih od nadležne policijske uprave Ministarstva unutarnjih poslova Republike Hrvatske i to:

- za grupe 3. i 4. predmeta nabave, za onoliko komada oružja koliko natjecatelj ima ustrojenih interventnih ekipa za ispunjenje uvjeta iz točke 13.3.c) Dodatne dokumentacije uz Poziv na nadmetanje,

- za grupu 1. predmeta nabave, za onoliko komada oružja koliko natjecatelj ima ustrojenih interventnih ekipa za ispunjenje uvjeta iz točke 13.3.c) Dodatne dokumentacije uz Poziv na nadmetanje uvećano za dva (2) komada vatrenog oružja za pružanje zaštitarskih usluga tjelesne zaštite uz korištenje vatrenog oružja, na dvije (2) lokacije Korisnika,

- za grupu 2. predmeta nabave za tri (3) komada vatrenog oružja za pružanje zaštitarskih usluga tjelesne zaštite uz korištenje vatrenog oružja, na tri (3) lokacije Korisnika.

1. **Uvjerenje o osposobljenosti djelatnika natjecatelja ili osoba koje ima na raspolaganju za pružanje usluge utvrđivanja alkoholiziranosti radnika na radu – samo za 1., 2. i 4. grupu**

Natjecatelj je dužan dostaviti važeće uvjerenje o osposobljenosti za pružanje usluga utvrđivanja alkoholiziranosti radnika alkometrom izdano od nadležne ustanove, i to za najmanje jednog (1) djelatnika ili osobu koju ima na raspolaganju, a koji će pružati predmetnu uslugu.

Obrazloženje traženja dokaza: dokaz je određen u smislu dokazivanja stručnih kvalifikacija osoba odgovornih za pružanje usluga utvrđivanja alkoholiziranosti. Također, dokaz je određen u skladu sa Zakonom o zaštiti na radu. Stoga, sukladno opisu i opsegu usluga utvrđivanja alkoholiziranosti temeljenih na stvarnim potrebama Korisnika, određen je potreban broj od najmanje jednog (1) djelatnika odnosno osobe koju ima na raspolaganju, a koji će izvršavati predmetnu usluga.

Gospodarski subjekt može se, po potrebi, u svrhu dokazivanja tehničke i stručne sposobnosti, osloniti na sposobnost drugih subjekata, bez obzira na pravnu prirodu njihova međusobnog odnosa. U tom slučaju gospodarski subjekt mora dokazati Naručitelju da će imati na raspolaganju resurse nužne za izvršenje ugovora, primjerice, prihvaćanjem obveze drugih subjekata da će te resurse staviti na raspolaganje gospodarskom subjektu (primjerice; izjava drugog gospodarskog subjekta, ugovor ili slično). Pod istim uvjetima, zajednica natjecatelja može se osloniti na sposobnost članova zajednice natjecatelja ili drugih subjekata.

**Sve izjave/popisi traženi kao dokazi ovom Dodatnom dokumentacijom uz poziv na nadmetanje moraju biti potpisani od strane ovlaštene osobe za zastupanje natjecatelja.**

# Pravila dostavljanja dokumenata

Dokumente tražene točkama 12. i 13. ove Dodatne dokumentacije uz Poziv na nadmetanje, a kojima se dokazuje nepostojanje razloga isključenja odnosno kojima se dokazuje tražena sposobnost, natjecatelj može dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

U slučaju postojanja sumnje u istinitost podataka navedenih u dokumentima koje natjecatelj dostavi, radi provjere istinitosti podataka, Naručitelj može od natjecatelja zatražiti da u primjerenom roku dostavi izvornike ili ovjerene preslike tih dokumenata i/ili se obratiti izdavatelju dokumenata i/ili nadležnim tijelima, a sukladno s člankom 75. Zakona o javnoj nabavi.

Nadalje, vezano za dokumente tražene točkama 12. i 13. ove Dodatne dokumentacije uz Poziv na nadmetanje napominjemo da je člankom 59. Direktive 2014/24/EU propisano da su u vrijeme dostavljanja zahtjeva za sudjelovanje ili ponuda, javni Naručitelji dužni prihvatiti europsku jedinstvenu dokumentaciju o nabavi (ESPD) koja se sastoji od ažurirane osobne izjave kao preliminarnog dokaza umjesto potvrda koja izdaju tijela javne vlasti ili treće strane, a kojima se potvrđuje da gospodarski subjekt ne nalazi u jednoj od situacija u kojoj se gospodarski subjekti isključuju ili se mogu isključiti, ispunjava kriterije za odabir ili ispunjava, prema potrebi, objektivna pravila i kriterije koji su određeni člankom 65. iste Direktive. Nadalje, stavkom 2. istog članka je definirano da se ESPD sastavlja na temelju standardnog obrasca kojeg utvrđuje Europska komisija.

Na temelju ovlasti iz članka 59. stavka 2. iste Direktive, Europska komisija usvojila je Provedbenu Uredbu Komisije (EU) 2016/7 od 5. siječnja 2016. godine o utvrđivanju standardnog obrasca za europsku jedinstvenu dokumentaciju o nabavi. Člankom 1. Provedbene uredbe propisano je da se od trenutka stupanja na snagu nacionalnih mjera za provedbu Direktive 2014/24/EU, a najkasnije od 18. travnja 2016., standardni obrazac utvrđen u Prilogu 2. Uredbe upotrebljava za potrebe izrade ESPD-a iz članka 59. Direktive 2014/24/EU.

Slijedom toga te mišljenja Ministarstva gospodarstva, Uprave za sustav javne nabave od 21. travnja 2016. godine u postupcima javne nabave velike vrijednosti započetim od 18. travnja 2016. godine ponuditelji mogu dostaviti ESPD obrazac umjesto potvrda koje izdaju nadležna tijela potvrda koja izdaju tijela javne vlasti ili treće strane, a Naručitelji su ESPD dužni prihvatiti, odnosno ne smiju odbiti ponudu ili zahtjev za sudjelovanjem koji sadrži ESPD samo iz tog razloga.

Obrazac ESPD-a u elektroničkom obliku (doc format) i na hrvatskom jeziku dostupan je za preuzimanje na Portalu javne nabave <http://www.javnanabava.hr/userdocsimages/userfiles/file/EU%20akti/Prilog2-ESPD-obrazac.doc>.

Obrazac ESPD-a nalazi se i u Prilogu II. Dodatne dokumentacije uz Poziv na nadmetanje.

#  Odredbe koje se odnose na zajednicu natjecatelja

Više gospodarskih subjekata može se udružiti i dostaviti zajednički zahtjev za sudjelovanje, neovisno o uređenju njihova međusobnog odnosa.

Zahtjev za sudjelovanje zajednice natjecatelja mora sadržavati podatke o svakom članu zajednice natjecatelja kako je određeno obrascem Elektroničkog oglasnika javne nabave, uz obveznu naznaku člana zajednice natjecatelja koji je ovlašten za komunikaciju s Naručiteljem.

Odgovornost natjecatelja iz zajednice natjecatelja je solidarna.

Natjecatelj koji je samostalno podnio zahtjev za sudjelovanje ne smije istodobno sudjelovati u zajedničkom zahtjevu za sudjelovanje kao član zajednice natjecatelja za isti predmet nabave, jer će u takvom slučaju sukladno članku 93. stavku 1. točki 13. Zakona o javnoj nabavi biti odbijen.

#  Odredbe koje se odnose na podizvoditelje

Gospodarski subjekti koji namjeravaju dati dio ugovora o javnoj nabavi u podugovor jednom ili više podizvoditelja dužan je u zahtjevu za sudjelovanje dostaviti dokumente određene u točki 13.1.2. ove Dodatne dokumentacije za nadmetanje.

#  Sadržaj i način izrade zahtjeva za sudjelovanje

Zahtjev sadrži:

1. tražene dokumente kojima natjecatelj dokazuje da ne postoje obvezni razlozi isključenja,
2. tražene dokaze sposobnosti.

Sukladno uvjetima i zahtjevima iz Dodatne dokumentacije uz Poziv na nadmetanje, u roku za dostavu zahtjeva za sudjelovanje, natjecatelj je obvezan prikupiti sve tražene dokumente (dokumenti kojima se utvrđuje da ne postoje razlozi za isključenje, dokumenti u svrhu dokaza uvjeta sposobnosti, izjave, popisi, obrasci te ostali traženi dokumenti i prilozi po potrebi) te ih pohraniti u elektroničkom obliku, u elektroničkom izvorniku ili kao skenirane preslike za sve grupe predmeta nabave za koje želi predati zahtjev.

# Način dostave zahtjeva za sudjelovanje

**Elektronička dostava zahtjeva za sudjelovanje**

Sukladno članku 42. Zakona o izmjenama i dopunama Zakona o javnoj nabavi („Narodne novine“, broj 83/13.) u ovom postupku javne nabave obvezna je elektronička dostava zahtjeva za sudjelovanje.

Naručitelj otklanja svaku odgovornost vezanu uz mogući neispravan rad Elektroničkog oglasnika, zastoj u radu Elektroničkog oglasnika javne nabave ili nemogućnost zainteresiranoga gospodarskog subjekta da zahtjev za sudjelovanje u elektroničkom obliku dostavi u roku za dostavu, putem Elektroničkog oglasnika javne nabave.

Elektronička dostava zahtjeva za sudjelovanje provodi se putem Elektroničkog oglasnika javne nabave vezujući se na elektroničku objavu poziva na nadmetanje te na elektronički pristup Dokumentaciji za nadmetanje.

Procesom predaje zahtjeva za sudjelovanje smatra se prilaganje (upload/učitavanje) svih dokumenata zahtjeva za sudjelovanje, popunjenih obrazaca i ostalog traženog Dodatnom dokumentacijom. Sve priložene dokumente Elektronički oglasnik javne nabave uvezuje u cjeloviti zahtjev za sudjelovanje pod nazivom „Uvez zahtjeva za sudjelovanje“.

Sukladno odredbama Zakona o elektroničkom potpisu („Narodne novine“, broj 10/02., 80/08. i 30/14.) i pripadnih podzakonskih propisa, natjecatelj je obvezan svoju zahtjev za sudjelovanje (uvez zahtjeva za sudjelovanje) potpisati **uporabom naprednog elektroničkog potpisa.** Napredni elektronički potpis ima istu pravnu snagu kao vlastoručni potpis i otisak službenog pečata na papiru, povezan je isključivo s potpisnikom te ga nedvojbeno identificira.

Detaljne upute načina elektroničke dostave zahtjeva za sudjelovanje, upotrebe naprednog elektroničkog potpisa te informacije u vezi sa specifikacijama koje su potrebe za elektroničku dostavu zahtjeva za sudjelovanje, uključujući kriptografsku zaštitu, dostupne su na stranicama Elektroničkog oglasnika javne nabave, na adresi: https://eojn.nn.hr/Oglasnik/.

Ako se elektronički dostavljen zahtjev za sudjelovanje sastoji od više dijelova, natjecatelj osigurava sigurno povezivanje svih dijelova zahtjeva za sudjelovanje uz primjenu naprednog elektroničkog potpisa.

Prilikom elektroničke dostave zahtjeva za sudjelovanje, sva komunikacija, razmjena i pohrana informacija između natjecatelja i Naručitelja obavlja se na način da se očuva integritet podataka i tajnost zahtjeva za sudjelovanje. Ovlaštene osobe Naručitelja imat će uvid u sadržaj zahtjeva za sudjelovanje tek po isteku roka za njihovu dostavu.

U slučaju da Naručitelj zaustavi postupak javne nabave povodom izjavljene žalbe na dokumentaciju ili poništi postupak javne nabave prije isteka roka za dostavu zahtjeva za sudjelovanje,  za sve zahtjeve za sudjelovanje koji su u međuvremenu dostavljeni elektronički, Elektronički oglasnik javne nabave trajno će onemogućiti pristup tim zahtjevima za sudjelovanje čime će se osigurati da nitko nema uvid u sadržaj dostavljenih zahtjeva za sudjelovanje. U slučaju da se postupak nastavi, natjecatelji će morati ponovno dostaviti svoje zahtjeve za sudjelovanje.

Trenutak zaprimanja elektronički dostavljenog zahtjeva za sudjelovanje dokumentira se potvrdom o zaprimanju elektroničkog zahtjeva za sudjelovanje te se, bez odgode, natjecatelju dostavlja potvrda o zaprimanju elektroničkog zahtjeva za sudjelovanje s podacima o datumu i vremenu zaprimanja te rednom broju zahtjeva za sudjelovanje prema redoslijedu zaprimanja elektronički dostavljenih zahtjeva za sudjelovanje.

Ključni koraci koje gospodarski subjekt mora poduzeti, odnosno tehnički uvjeti koje mora ispuniti kako bi uspješno predao elektronički zahtjev za dostavu zahtjeva za sudjelovanje su sljedeći:

* gospodarski subjekt se u roku za dostavu zahtjeva za sudjelovanje, u ovom postupku javne nabave, prijavio u Elektronički oglasnik javne nabave kao zainteresirani gospodarski subjekt pri čemu je upisao važeću adresu e‑pošte za razmjenu informacija s Naručiteljem putem elektroničkog oglasnika;
* gospodarski subjekt je svoj zahtjev za sudjelovanjem ispravno potpisao naprednim elektroničkim potpisom uporabom važećeg digitalnog certifikata (u Republici Hrvatskoj FINA je za sada jedini registrirani izdavatelj digitalnih certifikata);
* gospodarski subjekt je putem Elektroničkog oglasnika javne nabave dostavio zahtjev za sudjelovanje u roku za dostavu zahtjeva za sudjelovanje.

U svrhu pohrane dokumentacije postupka javne nabave, Elektronički oglasnik javne nabave će elektronički dostavljene zahtjeve za sudjelovanje pohraniti na način koji omogućava čuvanje integriteta podataka i pristup integriranim verzijama dokumenata uz mogućnost pohrane kopije dokumenata u vlastitim arhivima Naručitelja po isteku roka za dostavu zahtjeva za sudjelovanje.

# Način dostave dokumenata koji su zajednički za više grupa predmeta nabave

Natjecatelj koji dostavlja zahtjev za sudjelovanje za više grupa može u jednom uvezu zahtjeva za sudjelovanje putem Elektroničkog oglasnika javne nabave predati zahtjev za sudjelovanje za sve grupe. U tom slučaju zajedno uvezuje sve dokumente koje dostavlja za sve grupe zajedno sa svim obrascima i troškovnicima grupa koje nudi.

Ako natjecatelj putem Elektroničkog oglasnika javne nabave dostavlja zahtjev za sudjelovanje za svaku grupu zasebno, dokumente koji su zajednički za više grupa može dostaviti uz zahtjev za sudjelovanje samo za jednu grupu.

# Dopustivost alternativnih ponuda

Alternativne ponude nisu dopuštene.

# Kriteriji za odabir ponude

Kriterij za odabir ponude bit će najniža cijena.

# Jezik i pismo zahtjeva za sudjelovanje

Zahtjev za sudjelovanje se izrađuje na hrvatskom jeziku i latiničnom pismu. Sva ostala dokumentacija koja se prilaže uz zahtjev za sudjelovanje mora biti na hrvatskom jeziku. U pojedinim slučajevima, dio popratne dokumentacije može biti i na nekom drugom jeziku, ali se u tom slučaju obavezno prilaže i prijevod ovlaštenog sudskog tumača za jezik s kojeg je prijevod izvršen.

# Tajnost dokumentacije gospodarskih subjekata

Ako gospodarski subjekt označava određene podatke iz zahtjeva za sudjelovanje poslovnom tajnom, obvezan je temeljem članka 16. stavka 2. Zakona o javnoj nabavi, u zahtjevu za sudjelovanje navesti pravnu osnovu na temelju kojih su ti podaci tajni.

Sukladno članku 16. stavku 3. Zakona o javnoj nabavi, gospodarski subjekti ne smiju u postupku javne nabave označiti tajnim podatke o jediničnim cijenama, iznosima pojedine stavke, cijeni ponude te podatke iz ponude u vezi s kriterijima za odabir ekonomski najpovoljnije ponude.

# Dokumenti koji će se tražiti u drugom stupnju ograničenog postupka javne nabave:

# 25.1. Jamstvo za ozbiljnost ponude

U drugom stupnju ograničenog postupka javne nabave od odabranih natjecatelja tražiti će se dostava jamstva za ozbiljnost ponude, u obliku zadužnice ili bjanko zadužnice, za svaku grupu predmeta nabave u apsolutnom iznosu ( ne više od 5% procijenjene vrijednosti) .

# 25.2. Jamstvo za izvršavanje okvirnog sporazuma

U drugom stupnju ograničenog postupka javne nabave odabrani natjecatelji biti će obvezni u roku od 10 (deset) dana od dana potpisivanja okvirnog sporazuma dostaviti jamstvo za izvršavanje okvirnog sporazuma, u obliku zadužnice ili bjanko zadužnice, u visini 10 % (deset posto) od ukupne vrijednosti okvirnog sporazuma za pojedinu grupu, s pripadajućim PDV-om.

Naručitelj će jamstvo za izvršenje okvirnog sporazuma, sukladno članku 76. točki 3. Zakona o javnoj nabavi, naplatiti za slučaj:

* neizvršavanja okvirnog sporazuma, odnosno odbijanja zaključivanja ugovora o javnoj nabavi na temelju okvirnog sporazuma od strane odabranog ponuditelja.

# 25.3. Izjava o jamstvu o osiguranju za pokriće odgovornosti iz djelatnosti

U drugom stupnju ograničenog postupka javne nabave Naručitelj će propisati da će odabrani natjecatelji biti obvezni u ponudi dostaviti Izjavu o jamstvu o osiguranju za pokriće odgovornosti iz zaštitarske djelatnosti za otklanjanje štete koja može nastati u vezi s obavljanjem zaštitarske djelatnosti. Izjavom će potvrditi da ukoliko njegova ponuda bude odabrana kao najpovoljnija, u roku 10 dana od dana obostranog potpisivanja pojedinačnog ugovora s pojedinačnim Korisnikom, dostaviti svakom Korisniku policu osiguranja za pokriće odgovornosti iz zaštitarske djelatnosti za otklanjanje štete koja može nastati u vezi s obavljanjem iste, s iznosom osiguranja po štetnom događaju od najmanje 50% ukupne vrijednosti ugovora (s PDV) i agregatnim limitom od najmanje 100% ukupne vrijednosti ugovora (s PDV), i s rokom trajanja za sve vrijeme važenja ugovora o javnoj nabavi. Navedeno traženje temelji se na članku 76. stavak 1. točka 6. Zakona o javnoj nabavi i članku 9. stavak 1. Zakona o privatnoj zaštiti.

Predložak obrasca *Izjave jamstvu o osiguranju za pokriće odgovornosti iz djelatnosti* biti će dostupan odabranim natjecateljima u drugom stupnju ograničenog postupka.

# Dokumenti koji će se tražiti po sklopljenom okvirnom sporazumu, a prije sklapanja pojedinačnih ugovora

U grupama predmeta nabave u kojima je u okviru pružanja usluge tjelesne zaštite predviđeno da istu obavlja naoružani zaštitar (1. i 2. grupa), nakon sklopljenog okvirnog sporazuma, a prije sklapanja pojedinačnog/ih ugovora odabrani ponuditelj dužan je ishoditi prethodno rješenje nadležne policijske uprave kojim se ponuditelju odobrava obavljanju ovih poslova uz uporabu vatrenog oružja na objektima koji se štite, a sve sukladno članku 40. Zakona o privatnoj zaštiti.

# Datum, vrijeme i mjesto dostave zahtjeva za sudjelovanje i otvaranja zahtjeva za sudjelovanje

Otvaranje zahtjeva za sudjelovanje održat će se **\_\_\_\_\_\_\_** **2016. godine u \_\_\_\_\_\_sati**, u prostoriji za sastanke Središnjeg državnog ureda za središnju javnu nabavu, Ulica Ivana Dežmana 6/II, 10000 Zagreb.

Zahtjeve za sudjelovanje otvaraju ovlašteni predstavnici Naručitelja.

Otvaranje zahtjeva za sudjelovanje nije javno.

# Dokumenti koji će se nakon završetka postupka nabave vratiti natjecateljima

Dokumenti priloženi uz zahtjev za sudjelovanje, ne vraćaju se natjecateljima.

Sve elektronički dostavljene zahtjeve za sudjelovanje Elektronički oglasnik javne nabave će pohraniti na način koji omogućava čuvanje integriteta podataka i pristup integriranim verzijama dokumenata uz mogućnost pohrane kopije dokumenata u vlastitim arhivima Naručitelja po isteku roka za dostavu zahtjeva za sudjelovanje odnosno otvaranja zahtjeva za sudjelovanje.

# Pojašnjenje i upotpunjavanje dokumenata

U postupku pregleda i ocjene Naručitelj može pozvati natjecatelje da pojašnjenjem ili upotpunjavanjem u vezi s dokumentima traženim sukladno točkama 12. i 13. Dodatne dokumentacije, uklone pogreške, nedostatke ili nejasnoće koje se mogu ukloniti, sukladno članku 92. Zakona o javnoj nabavi.

Pogreškama, nedostacima ili nejasnoćama smatraju se dokumenti koji jesu ili se čine nejasni, nepotpuni, pogrešni, sadrže greške ili nedostaju.

# Provjera natjecatelja

Prije donošenja odluke o nedopustivosti sudjelovanja, Naručitelj može od natjecatelja zatražiti dostavu izvornika ili ovjerenih preslika svih onih dokumenata (potvrde, isprave, izvodi, ovlaštenja i sl.) koji su bili traženi, a koje izdaju nadležna tijela. Ako je gospodarski subjekt u zahtjevu za sudjelovanje dostavio određene dokumente u izvorniku ili ovjerenoj preslici, nije ih dužan ponovo dostavljati.

Izvornici ili ovjerene preslike dokumenata ne moraju odgovarati prethodno dostavljenim neovjerenim preslikama dokumenata, primjerice u pogledu datuma izdavanja, odnosno starosti, ali njima gospodarski subjekt mora dokazati da i dalje ispunjava uvjete koje je Naručitelj odredio u postupku javne nabave.

Ako gospodarski subjekt u ostavljenom roku ne dostavi sve tražene izvornike ili ovjerene preslike dokumenata i/ili ne dokaže da i dalje ispunjava uvjete koje je odredio Naručitelj, Naručitelj će isključiti takvog natjecatelja.

# Rok za donošenje odluke o nedopustivosti

Rok za donošenja odluke o nedopustivosti sudjelovanja iznosi 30 dana od dana isteka roka za dostavu zahtjeva za sudjelovanje.

# Rok, način i uvjeti plaćanja

Korisnik će račune plaćati u roku od 30 (trideset) dana od dana zaprimanja računa za uredno izvršene usluge na poslovni račun odabranog natjecatelja, odnosno podizvoditelja. U privitku računa mora se nalaziti specifikacija usluga po svakoj lokaciji, količini, jediničnoj i ukupnoj cijeni, u obliku Troškovnika.

Predujam je isključen, kao i traženje sredstava osiguranja plaćanja od strane gospodarskog subjekta. Na zakašnjele uplate odabrani natjecatelj ima pravo korisniku obračunati zakonske zatezne kamate. U slučaju slanja opomena, odabrani natjecatelj nema pravo na naplatu troškova opomene.

# Ispravak i/ili izmjena i traženje objašnjenja

Ako je potrebno, gospodarski subjekti mogu za vrijeme roka za dostavu zahtjeva za sudjelovanje zahtijevati objašnjenja i izmjene vezane uz dokumentaciju iz poziva za nadmetanje. Naručitelj će odgovor staviti na raspolaganje na istim internetskim stranicama na kojima je dostupna i osnovna dokumentacija bez navođenja podataka o podnositelju zahtjeva.

Pod uvjetom da je zahtjev dostavljen pravodobno Naručitelj će odgovor staviti na raspolaganje najkasnije tijekom šestog (6.) dana prije dana u kojem ističe rok za dostavu zahtjeva za sudjelovanje. Zahtjev je pravodoban ako je dostavljen Naručitelju najkasnije tijekom osmog (8.) dana prije dana u kojem ističe rok za dostavu zahtjeva za sudjelovanje.

Ako Naručitelj za vrijeme roka za dostavu zahtjeva za sudjelovanje mijenja Dodatnu dokumentaciju uz Poziv za nadmetanje, osigurat će dostupnost izmjena svim zainteresiranim gospodarskim subjektima na isti način i na istim internetskim stranicama kao i osnovnu Dodatnu dokumentaciju te će osigurati da gospodarski subjekti od izmjene imaju najmanje 15 (petnaest) dana za dostavu zahtjeva za sudjelovanje. Ako je potrebno, Naručitelj će izmijeniti ili ispraviti poziv na nadmetanje.

# Bitni uvjetni okvirnog sporazuma

Okvirni sporazum sklapa se na razdoblje od dvije (2) godine s jednim gospodarskim subjektom sukladno članku 39. stavku 1. Zakona o javnoj nabavi.

Pri sklapanju ugovora koji se temelji na sklopljenom okvirnom sporazumu strane ne smiju mijenjati bitne uvjete okvirnog sporazuma.

Bitnim uvjetima okvirnog sporazuma smatraju se:

* predmet nabave;
* razdoblje ne koje se sklapa okvirni sporazum
* obavljanje usluge sukladno tehničkim specifikacijama koje će biti dostupne u drugom stupnju ograničenog postupka
* zaštita materijalnih prava zaposlenika sukladno ovoj točki Dodatne dokumentacije uz Poziv na nadmetanje
* kontrola i praćenje izvršenja okvirnog sporazuma;
* rok, način i uvjeti plaćanja;
* nepromjenjivost jediničnih cijena za vrijeme trajanja okvirnog sporazuma.

Natjecatelj je obvezan po sklapanju okvirnog sporazuma, u roku od 15 (petnaest) dana od dana isteka svakog tromjesečnog razdoblja, računajući od dana sklapanja okvirnog sporazuma dostaviti na adresu Naručitelja potvrdu Porezne uprave o stanju duga koja ne smije biti starija od 15 (petnaest) dana od dana isteka svakog tromjesečnog razdoblja.

Iz potvrde treba biti vidljivo da natjecatelj nema dugovanja po osnovi dospjelih obveza za mirovinsko i zdravstveno osiguranje (osim ako mu prema posebnom zakonu plaćanje tih obveza nije dopušteno ili je odobrena odgoda plaćanja primjerice u postupku predstečajne nagodbe).

Navedenu potvrdu Porezne uprave o stanju duga, natjecatelj je obvezan dostavljati na zahtjev Naručitelja i češće ukoliko to Naručitelj procijeni potrebnim.

Naručitelj traženjem potvrde o stanju duga tijekom izvršenja okvirnog sporazuma, želi senzibilizirati tržište rada u smislu socijalne osjetljivosti za ovu vrstu djelatnosti u vidu zaštite materijalnih prava zaposlenika gospodarskih subjekata koji se bave zaštitarskim uslugama. Ukoliko Naručitelj iz dostavljene potvrde dobije informacije da natjecatelj ne izvršava svoje zakonske obveze poduzet će odgovarajuće korake i obavijestiti nadležna tijela.

Naručitelj može raskinuti sklopljeni okvirni sporazum iz sljedećih razloga:

* ukoliko odabrani natjecatelj odnosno ponuditelj, nakon provedenog drugog stupnja ograničenog postupka javne nabave odbije potpisati usuglašen tekst ugovora;
* ukoliko odabrani natjecatelj odnosno ponuditelj, nakon provedenog drugog stupnja ograničenog postupka javne nabave ne dostavi jamstva u rokovima određenim okvirnim sporazumom;
* ukoliko odabrani natjecatelj odnosno ponuditelj, nakon provedenog drugog stupnja ograničenog postupka javne nabave ne dostavi potvrdu o stanju duga na zahtjev Naručitelja ili u rokovima propisanim ovom točkom Dodatne dokumentacije uz Poziv na nadmetanje;
* ukoliko iz dostavljene potvrde o stanju duga propisane ovom točkom Dodatne dokumentacije uz Poziv na nadmetanje, proizlazi da odabrani ponuditelj nije ispunio obvezu plaćanja dospjelih obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja (primjerice u postupku predstečajne nagodbe);
* ukoliko nadležna tijela utvrde da odabrani natjecatelj odnosno ponuditelj ne izvršava svoje obveze prema zaposlenicima s osnove isplate plaće;
* u slučaju raskida ugovora o javnoj nabavi sklopljenog temeljem okvirnog sporazuma ili više njih, ako je do raskida došlo zbog neizvršavanja ugovornih obveza od strane odabranog natjecatelja odnosno ponuditelj, što ga u tom slučaju čini nepouzdanom stranom za sklapanje ugovora.

# Pouka o pravnom lijeku

Pravo na žalbu ima svaka fizička osoba, pravna osoba i zajednica fizičkih i/ili pravnih osoba koja ima ili je imala pravni interes za dobivanje ugovora i koja je pretrpjela ili bi mogla pretrpjeti štetu od navodnoga kršenja subjektivnih prava. Pravo na žalbu ima i središnje tijelo državne uprave nadležno za sustav javne nabave i nadležno državno odvjetništvo.

Sukladno članku 145. i 147. Zakona o javnoj nabavi, žalba se izjavljuje Državnoj komisiji za kontrolu postupaka javne nabave, Koturaška cesta 43/IV, 10000 Zagreb u pisanom obliku u roku deset (10) dana od dana:

* objave poziva na nadmetanje u odnosu na sadržaj poziva na nadmetanje i dodatne dokumentacije za izradu zahtjeva za sudjelovanje ako postoji,
* objave poziva na nadmetanje u odnosu na sadržaj poziva i dokumentacije za nadmetanje, pod uvjetom da je od dana objave poziva na nadmetanje dokumentacija za nadmetanje i sva dodatna dokumentacija koja se odnosi na postupak javne nabave neograničeno i u cijelosti elektronički stavljena na raspolaganje,
* primitka odluke o nedopustivosti sudjelovanja u odnosu na razloge nedopustivosti sudjelovanja,
* primitka dokumentacije za nadmetanje i moguće dodatne dokumentacije u odnosu na sadržaj dokumentacije za nadmetanje ako ista nije od dana objave poziva na nadmetanje neograničeno i u cijelosti elektronički stavljena na raspolaganje,
* primitka ili objave izmjene dokumentacije za nadmetanje u odnosu na sadržaj izmjene dokumentacije,
* otvaranja ponuda u odnosu na propuštanje Naručitelja da odgovori na pravodobno dostavljen zahtjev za objašnjenjem ili izmjenom vezanom za dokumentaciju za nadmetanje, te na postupak otvaranja ponuda,
* primitka odluke o odabiru ili poništenju u odnosu na postupak isključenja inicijalnih ponuda, rješenja, pregleda, ocjene i odabira (konačnih) ponuda odnosno razloge poništenja

Žalba mora sadržavati najmanje podatke navedene u članku 159. Zakona o javnoj nabavi.

Istodobno s dostavljanjem žalbe Državnoj komisiji, žalitelj je obvezan primjerak žalbe dostaviti i Naručitelju na dokaziv način.

U slučaju izjavljivanja žalbe na dokumentaciju za nadmetanje ili izmjenu dokumentacije za nadmetanje, Naručitelj će, sukladno članku 158. Zakona, objaviti informaciju da je izjavljena žalba i da se zaustavlja postupak javne nabave.

Žalitelj koji je propustio izjaviti žalbu u određenoj fazi ograničenog postupka javne nabave s prethodnom objavom, nema pravo na žalbu u kasnijoj fazi postupka za prethodnu fazu.

***PRILOG I. Izjava o nekažnjavanju***

Temeljem članka 67. stavka 2. Zakona o javnoj nabavi („Narodne novine“, broj 90/11., 83/13. i 143/13., 13/14. – Odluka Ustavnog suda Republike Hrvatske), u vezi sa stavkom 1. točkom 1. istog članka dajem

**I Z J A V U**

kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(ime i prezime) (adresa stanovanja)*

broj osobne iskaznice \_\_\_\_\_\_\_\_\_\_\_\_\_\_\_ izdane od­­ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­

 kao po zakonu ovlaštena osoba za zastupanje pravne osobe gospodarskog subjekta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(naziv i adresa gospodarskog subjekta, OIB)*

pod materijalnom i kaznenom odgovornošću izjavljujem za sebe i za gospodarski subjekt, da protiv mene osobno niti protiv gospodarskog subjekta kojeg zastupam nije izrečena pravomoćna osuđujuća presuda za bilo koje od dolje navedenih kaznenih djela odnosno za odgovarajuća kaznena djela prema propisima države čiji sam državljanin ili države sjedišta gospodarskog subjekta:

a) prijevara (članak 236.), prijevara u gospodarskom poslovanju (članak 247.), primanje mita u gospodarskom poslovanju (članak 252.), davanje mita u gospodarskom poslovanju (članak 253.), zlouporaba u postupku javne nabave (članak 254.), utaja poreza ili carine (članak 256.), subvencijska prijevara (članak 258.), pranje novca (članak 265.), zlouporaba položaja i ovlasti (članak 291.), nezakonito pogodovanje (članak 292.), primanje mita (članak 293.), davanje mita (članak 294.), trgovanje utjecajem (članak 295.), davanje mita za trgovanje utjecajem (članak 296.), zločinačko udruženje (članak 328.) i počinjenje kaznenog djela u sastavu zločinačkog udruženja (članak 329.) iz Kaznenog zakona,

b) prijevara (članak 224.), pranje novca (članak 279.), prijevara u gospodarskom poslovanju (članak 293.), primanje mita u gospodarskom poslovanju (članak 294.a), davanje mita u gospodarskom poslovanju (članak 294.b), udruživanje za počinjenje kaznenih djela (članak 333.), zlouporaba položaja i ovlasti (članak 337.), zlouporaba obavljanja dužnosti državne vlasti (članak 338.), protuzakonito posredovanje (članak 343.), primanje mita (članak 347.) i davanje mita (članak 348.) iz Kaznenog zakona („Narodne novine“, broj 110/97., 27/98., 50/00., 129/00., 51/01.,111/03.,190/03., 105/04., 84/05., 71/06., 110/07., 152/08., 57/11., 77/11. i 143/12.).

U \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ 2016. godine.

 M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(ime, prezime, funkcija i potpis ovlaštene osobe)*